13,091,363 members (52,944 online)
C#Coder 3-Nov-08 22:20
Last Visit: 31-Dec-99 18:00 Last Update: 20-Aug-17 15:27 Refresh 1
Web01 | 2.8.170813.1 | Last Updated 20 Mar 2008 Vyfde woord vir 'n gelukkige lewe |
Vyfde woord vir ‘n gelukkige lewe
February 19, 2017 by oosgemeente	Leave a Comment
Jy moet die Here jou God liefhê met jou hele hart en met jou hele siel en met jou hele verstand. Dit is die eerste en groot gebod. En die tweede wat hiermee gelykstaan: Jy moet jou naaste liefhê soos jouself. Aan hierdie twee gebooie hang die hele wet en die profete. (Mat.22:37-40).
Ons het verlede Sondag afgesluit met die laaste gebod van die eerste tafel van die wet. Die vraag wat die eerste 4 gebooie beantwoord het is hoe kan ek God liefhê? Eerstens het jy het God lief het ons gesê deur Hom eksklusief te aanbid, tweedens deur Hom te aanbid soos Hy beveel, derdens om in gemeenskap met Hom te verkeer en vierdens deur by Hom te rus. Dit is was die eerste vier woorde vir ’n gelukkige lewe: eksklusiwiteit, aanbidding, gemeenskap en rus.
Ons kom vanoggend by die tweede tafel van die wet wat handel oor ons liefde tot ons naaste. Ons liefde tot ons naaste moet vloei uit ons liefde tot God. Die vyfde gebod is die vertrekpunt vir ons liefde tot ons naaste. Die gebod wil ons nie net daartoe lei om ons vader en moeder te eer nie, maar om alle mense wat oor ons gestel is te eer en die onder ons met respek te behandel. Dit is ook hoe die Kategismus die gebod uitlê:
Ek moet my vader en moeder en almal wat oor my gestel is, alle eer, liefde en trou bewys. Aan hulle goeie leer en tug moet ek my met die verskuldigde gehoorsaamheid onderwerp. Ook moet ek met hulle gebreke geduld hê, omdat God ons deur hulle wil regeer. (HK Sondag 39).
Agter die vyfde gebod staan ons Here Jesus Christus. Hy beklee heersers met ’n vonkie van sy glans. Hy is die bron van alle gesag (Ef.1:19-22). Kyk vanoggend na die Here Jesus, sien agter al die gesag oor jou, Hom wat heers as koning van die konings. En wanneer jy oor ander heers, oor jou kinders of werkgewers, onthou dat jy ’n bedienaar is van die regering van die Here Jesus. Vir die Christen gaan dit nie om bedingingsmag nie, maar gehoorsaamheid aan Christus. Aan Hom wat op die troon sit, en aan die Lam kom toe die lof en die eer en die heerlikheid en die krag tot in alle ewigheid!
Posted in: Preke	Tagged: eerbied, geluk, Heidelbergse Kategismus, respek, vyfde gebod, wet